На основание чл. 28, ал. 2 от Закона за нормативните актове Ви предоставяме следните:
Мотиви за приемане на „Наредба за изменение и допълнение на Наредба № 1 за осигуряване на обществения ред, спокойствието и сигурността на гражданите, за опазване на общинската собственост и околната среда, за безопасността на движение на територията на община Несебър“
І. Причини, които налагат промените:
Предложените редакции на текстове от Наредба № 1, и създадените нови такива,  както и нормите, които се предлагат да бъдат отменени са във връзка с необходимостта от прецизиране на действащите текстове, като същите се съобразяват с действащото законодателство, формиралата се съдебна практика и предлагат по-голяма оптимизация на работния процес.
ІІ. Целите, които се поставят:
С  предложените изменения се  цели  актуализиране разпоредбите на подзаконовия нормативен акт, по-голяма яснота, контрол и урегулиране на обществените дейности, свързани с обществения ред, спокойствието и сигурността на гражданите, опазването на общинската собственост и околната среда.
Целта, която се поставя по отношение на размера на санкциите е постигане на по-голяма справедливост при определяне на тяхното заплащане, по-голяма отговорност от страна на гражданите, като по този начин се цели подобряване осигуряването на реда и спокойствието на обществени места, както и опазването на   околната среда на територията на общината.
Чрез   създаването  на   нова точка 10   в  чл. 13   се   въвеждат  забрани  свързани     с   необходимостта от опазване  чистотата  на терените общинска собственост при хранене на  безстопанствени животни, които  целят  дисциплинирането на лицата   които осъществяват тази дейност и същевременно допринасят за  осъществяването на контрол  който  ще  гарантира  на общността   здравословна   и   безопасна  среда   на   обществените    места  на територията на   населените  места.    
Предложенията   свързани с  отмяна на  отделни  разпоредби цели привеждане  на нормативният акт в   съответствие     с   нормативни   актове  от по - висока степен.  
ІІІ. Финансови и други средства, необходими за прилагане на новата уредба:
С предлаганите изменения не са необходими финансови и други средства. 
ІV. Очаквани резултати от прилагането:
Постигане на съответствие между действащата нормативна уредба – Закон за ветеринарномедицинската дейност, Закон за защита на животните и други, и приетите от Общински съвет - Несебър наредби.
Въвежда се по-стриктен контрол за осигуряване на обществения ред, спокойствието и сигурността на гражданите, опазване на общинската собственост и  околната среда.
V. Анализ за съответствието с правото на европейския съюз:
Предлаганият проект на Наредба за изменение и допълнение на Наредба № 1 за осигуряване на обществения ред, спокойствието и сигурността на гражданите, за опазване на общинската собственост и околната среда, за безопасността на движение на територията на община Несебър, е подзаконов нормативен акт в съответствие със Закона за нормативните актове.
Цитираните нормативни актове кореспондират с правото на Европейския съюз, предопределено от разпоредбите на Европейската харта за местно самоуправление и директивите на Европейската общност, свързани с тази материя.

